а не действителните цени за несвързани клиенти, както на индийския вътрешен пазар, така и на пазара на Съюза.
 (66)
 Жалбоподателят заяви, че изключването на непокритите тръби занижава дъмпинговия марж на единия от двамата производители износители, който би следвало да се увеличи. Тъй като Комисията реши да изключи непокритите тръби от обхвата на продукта поради причините, посочени в съображения 13 — 19 по-горе, това твърдение е безпредметно и поради това се отхвърля.
 (67)
 Жалбоподателят също така заяви, че равнищата на цените след РП следва да бъдат взети предвид при изчисленията на дъмпинговите маржове. По-специално той заяви, че след РП производителите износители са намалили цените си на пазара на Съюза, докато цените им на индийския вътрешен пазар предполагаемо са останали стабилни.
 (68)
 Жалбоподателя правилно изтъкна, че с „използването на думата „обикновено“ в член 6, параграф 1 от основния регламент се позволяват изключения от правилото да не се взема предвид информация, отнасяща се до период, следващ разследвания период“ (9). Искането обаче да се изчисли нова експортна цена и нормална стойност за двамата производители износители за периода, следващ РП, би изисквало ново пълно задълбочено разследване от Комисията, включващо събиране и проверяване на данни от производителите износители. Това е технически и правно невъзможно в рамките на настоящата процедура. Поради това твърдението бе отхвърлено.
 (69)
 При липсата на други коментари беше потвърдена използваната методология за изчисляване на дъмпинговите маржове, посочена в съображения 55 и 56 от регламента за временните мерки.
 (70)
 Предвид направените корекции на нормалната стойност и на експортната цена и при липсата на допълнителни коментари окончателните дъмпингови маржове, изразени като процент от цената CIF на границата на Съюза без платено мито, са, както следва:
 Дружество
 Дъмпингов марж
 Jindal Saw Ltd
 19,0 %
 Electrosteel Castings Ltd
 4,1 %
 Марж за цялата държава
 19,0 %
 3. ВРЕДА
 3.1. Предварителни бележки
 (71)
 Няколко страни заявиха, че оповестяването на временните мерки не съдържа достатъчно информация за потреблението на Съюза, статистическите данни за вноса и износа, както и данни за макро- и микроикономическите показатели за установяване на вреда. Твърдението се прие частично, като по-долу следва допълнителна информация за показателите за вредата, макар и в диапазони на стойности, за да се защитят оправданите искания за поверителност.
 (72)
 Вследствие на коментарите във връзка с оповестяването на окончателните заключения Комисията установи, че е прехвърлила част от експортните продажби на промишлеността на Съюза към продажбите на Съюза. Коригираните данни за продажбите доведоха до малки промени/поправки на някои от диапазоните на стойности и/или индексите, свързани с някои други показатели за вредата, а именно общото потребление на Съюза, пазарния дял на производителите износители, пазарния дял на промишлеността на Съюза и продажните цени в Съюза. Тези корекции обаче оказаха само незначително влияние върху тези показатели за вредата и не засегнаха тенденциите, нито пък промениха заключението, че съществува съществена вреда.
 3.2. Определение за промишленост на Съюза и производство на Съюза
 (73)
 Трима производители от Съюза са произвеждали сходния продукт през разследвания период. Те представляват промишлеността на Съюза по смисъла на член 4, параграф 1 от основния регламент.
 (74)
 Тъй като има само трима производители в Съюза, а